Aleksandr Lobanov

Aleksandr Lobanov 1986-yili 4-yanvarda Toshkent shahrida tugʻilgan. Namanganning „Navbahor“ futbol klubi va  milliy terma jamoasi darvozaboni hisoblanadi.

 Futbolchilik faoliyati 
Aleksandr Lobanov professional futboldagi ilk faoliyatini 2005-yili Jizzaxning „Soʻgʻdiyona“ klubida boshlagan. Soʻgʻdiyona tarkibida u 25ta oʻyinda maydonga tushgan. 2007-yili Qozogʻistonning „Qaysar“ futbol klubiga oʻtadi va u yeda bir mavsumda 18ta uchrashuvda maydonga tushadi. Keyingi yili qozogʻistonning boshqa bir futbol klubi „Aqjayiq“ safiga oʻtadi, u yerda ham bir mavsum oʻynab, 9ta oʻyinda klub sharafini himoya qiladi. Lobanov 2009-yili Oʻzbekistonga qatadi va Buxoroning „Buxoro“ klubiga kelib qoʻshiladi, Buxoro safida ikki mavsum oʻynaydi va 4ta uchrashuvda maydonga tushadi. 2011-yili Nukusning „Orol“ klubiga oʻtadi.

2012-yili u Paxtakor murabbiyining eʼtiboriga tushadi va „Paxtakor“ klubi bilan 3 yillik shartnoma tuzadi. U birinchi mavsumdanoq Paxtakorning asosiy darvozaboniga aylanadi va oldingi asosiy darvozabon Temur Joʻrayevning oʻrnini egallaydi. u Shu vaqtga qadar Paxtakor safida 90ta uchrashuvga maydonga tushdi.

 Persepolis 
2016-yilning yanvarida Lobanov Fors koʻrfazi Pro-ligasi vakili „Persepolis“ bilan olti oylik shartnoma imzoladi. Unga 55-raqamli futbolka berildi. U 2016-yilning 12-fevralida „Persepolis“ safida „Fulad“ ustidan 1:0 hisobida gʻalaba qozongan oʻyinda oʻzining birinchi oʻyinini qayd etdi. Fors diyorida atigi yarim mavsumda sakkizta oʻyinda oʻynadi va Eron klubining ikkinchi darvozaboni bilan raqobatda magʻlub boʻldi. Shu yilning iyul oyi oxirida „Paxtakor“ga qaytdi. 2019-yilda „Metallurg“ (Bekobod) jamoasiga koʻchib oʻtdi. 2023-yil mavsum soʻngida Bekobod klubidagi besh yillik faoliyatidan soʻng „Metallurg“ jamoani tark etgan. 2024-yil fevral oyida "Navbahor" jamoasi bilan shartnoma imzolagan.

 Terma jamoadagi faoliyati 
Aleksandr Lobanov 2015-yildan boshlab bir qancha oʻyinlarda Oʻzbekiston milliy terma jamoasi safiga jalb etiladi va 2015-yilning 3-sentabrida 2018-yilgi jahon chempionatining saralash bosqichidan joy olgan Oʻzbekiston Yaman uchrashuvida ilk debyutini oʻtkazadi.

 Yutuqlari 
Klub safida
Paxtakor
 Oʻzbekiston chempioni (2): 2012, 2014, 2015

 Oʻzbekiston chempionati kumush medali sovrindori: 2018
 Oʻzbekiston chempionati bronza medali sovrindori: 2017

Persepolis

 Fors koʻrfazi Pro ligasi ikkinchi oʻrinchisi: 2015-16

 Manbalar 

 Havolalar 

 Aleksandr Lobanov Footballzz saytida
 Aleksandr Lobanov Eurosport saytida
 Aleksandr Lobanov Espnfc saytida
 Aleksandr Lobanov Footballfacts saytida
 Aleksandr Lobanov Soccerway saytida

Turkum:4-yanvarda tugʻilganlar
Turkum:1986-yilda tugʻilganlar
Turkum:Toshkentda tugʻilganlar
Turkum:Yashayotgan insonlar
Turkum:Toshkentlik futbolchilar
Turkum:Erkak futbol darvozabonlari
Turkum:Oʻzbekistonlik erkak futbolchilari
Turkum:Oʻzbekiston milliy terma jamoasi erkak futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:Paxtakor jamoasi futbolchilari
Turkum:AGMK futbolchilari
Turkum:Soʻgʻdiyona Jizzax futbolchilari
Turkum:Buxoro klubi futbolchilari
Turkum:Aral Samali klubi futbolchilari
Turkum:Metallurg Bekobod klubi futbolchilari
Turkum:FC Akzhayik futbolchilari
Turkum:FC Kaisar jamoasi futbolchilari
Turkum:Persepolis F.C. futbolchilari
Turkum:Navbahor futbolchilari
Turkum:Oʻzbekistonlik muhojir erkak futbolchilari
Turkum:Oʻzbekistonning Osiyo oʻyinlaridagi sportchilari
Turkum:Osiyo oʻyinlari 2006 futbolchilari
Turkum:Erondagi muhojir erkak futbolchilar
Turkum:Qozogʻistondagi muhojir erkak futbolchilar
Turkum:Oʻzbekistonlik rus millatiga mansub kishilar
Turkum:Alifbo boʻyicha sportchilar